क्षेत्रीय भविष्य निधि आयुक्त, जबलपुर द्वारा प्रत्येक माह आयोजित किये जाने वाले भविष्य निधि समाधान शिविर की श्रृंखला में माह सितंबर का समाधान शिविर आगामी 10 सितंबर को दोपहर एक से 3 बजे तक हिंदुस्तान यूनीलीवर लिमिटेड छिन्दवाड़ा में आयोजित किया गया हैं। निधि के सदस्य/दावेदार इस शिविर में अपने प्रकरण संबंधित दस्तावेजों के साथ प्रस्तुत कर अपनी समस्या का निराकरण करा सकते हैं। सहायक भविष्य निधि आयुक्त श्री दीपक पाल ने बताया कि समाधान शिविर के पूर्व निधि के इच्छुक सदस्य/दावेदार 6 और 7 सितंबर को छिन्दवाड़ा में 221 गनेश चौक छोटी बाजार स्थित जिला कार्यालय में अपनी समस्याओं के समाधान के लिये संबंधित दस्तावेजों के साथ अपना प्रकरण जमा कर सकते हैं। अथवा दूरभाष क्रमांक-07162-244097 पर संपर्क कर सकते हैं।